### NN 84/2018 (21.9.2018.), Odluka o izmjeni Odluke Agencije za elektroničke medije, klasa: UP/I-612-12/17.02/0008, urbroj: 567-06-18-27 od 12. rujna 2018.

AGENCIJA ZA ELEKTRONIČKE MEDIJE

1681

Vijeće za elektroničke medije, u sastavu Josip Popovac, predsjednik Vijeća, Robert Tomljenović, zamjenik predsjednika Vijeća te Vanja Gavran, Anita Malenica i Davor Marić, članovi Vijeća, na temelju odredbe članka 73. stavka 7. i 8. Zakona o elektroničkim medijima (»Narodne novine«, broj 153/09, 84/11, 94/13 i 136/13), nakon provedenog postupka nadmetanja sukladno Obavijesti o namjeri davanja koncesija za obavljanje djelatnosti pružanja medijskih usluga televizije br. 8/17, klasa: UP/I-612-12/17-02/0008, urbroj: 567-06-18-03, »Narodne novine« broj 27/17 i utvrđivanja uvjeta za davanje koncesije, na 33-18 sjednici održanoj 12. rujna 2018., donijelo je

ODLUKU

O IZMJENI ODLUKE

I. Stavlja se izvan snage Odluka o izmjeni Odluke, klasa: UP/I-612-12/17-02/0008, urbroj: 567-06-18-19 od 4. srpnja 2018.

II. Točka VI. Odluke o izboru najpovoljnijeg ponuditelja, klasa: UP/I-612-12/17-02/0008, urbroj: 567-06-18-03 od 14. ožujka 2017. mijenja se i glasi:

Rok za obavljanje tehničkog pregleda te rok za sklapanje Ugovora o koncesiji je 15. listopada 2018. Ako odabrani ponuditelj u tom roku ne sklopi ugovor o koncesiji, Vijeće će poništiti odluku o davanju koncesije, a odabrani ponuditelj nema pravo na naknadu štete. Ostvarivanje koncesije, odnosno pravo obavljanja djelatnosti televizije na temelju provedenog postupka nadmetanja odabrani ponuditelj stječe na temelju ove Odluke i sklopljenog ugovora o koncesiji.

III. Ostali dijelovi Odluke ostaju nepromijenjeni.

IV. Odluka će se objaviti u »Narodnim novinama«.

Obrazloženje

Vijeće za elektroničke medije na 12-18 sjednici održanoj 14. ožujka 2018., donijelo je Odluku o izboru najpovoljnijeg ponuditelja na temelju Obavijesti o namjeri davanja koncesija za obavljanje djelatnosti pružanja medijskih usluga televizije br. 08/17 za područje – dio Karlovačke i dio Ličko-senjske županije (Digitalna regija D6); MUX D; objavljene temeljem Odluke Vijeća za elektroničke medije od 29. prosinca 2017.

Kao najpovoljniji ponuditelj odabrano je trgovačko društvo Robur j.d.o.o.

Dana 10. rujna 2018. zaprimljena je zamolba ponuditelja, trgovačkog društva Robur j.d.o.o. uz koju je dostavljen i dopis trgovačkog društva Odašiljači i veze d.o.o. od 6. rujna 2018. u kojem se navodi kako su djelatnici OIV-a nakon izvida lokacije zaključili kako im zbog konfiguracije terena, obližnjih zgrada i raslinja potrebno dodatno vrijeme za definiranje tehničke mogućnosti spajanja.

Vijeće je razmotrilo navedenu zamolbu te utvrdilo kako se istoj može udovoljiti budući da produljenje roka nije u suprotnosti s pozitivnim zakonskim odredbama ni s javnim interesom.

Slijedom navedenog odlučeno je kao u izreci ove Odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim upravnim sudom u roku od 30 dana od dana primitka odluke. Tužba se predaje ili šalje neposredno nadležnom upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: UP/I-612-12/17-02/0008

Urbroj: 567-06-18-27

Zagreb, 12. rujna 2018.

VIJEĆE ZA ELEKTRONIČKE MEDIJE

Predsjednik
 Vijeća za elektroničke medije
 Josip Popovac, v. r.